CELEX: 32018D1959
Language: da
Date: 2018-12-10 00:00:00
Title: Kommissionens gennemførelsesafgørelse (EU) 2018/1959 af 10. december 2018 om en undtagelse fra Rådets direktiv 2000/29/EF for så vidt angår foranstaltninger for at forhindre indslæbning og spredning i Unionen af skadegøreren Agrilus planipennis Fairmaire gennem træ med oprindelse i Canada og USA (meddelt under nummer C(2018) 8235)

12.12.2018   
               
               
                  DA
               
               
                  Den Europæiske Unions Tidende
               
               
                  L 315/27
               
            
         KOMMISSIONENS GENNEMFØRELSESAFGØRELSE (EU) 2018/1959
         af 10. december 2018
         om en undtagelse fra Rådets direktiv 2000/29/EF for så vidt angår foranstaltninger for at forhindre indslæbning og spredning i Unionen af skadegøreren Agrilus planipennis Fairmaire gennem træ med oprindelse i Canada og USA
         
            
               (meddelt under nummer C(2018) 8235)
            
         
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 15, stk. 1, og
         ud fra følgende betragtninger:
         
                     (1)
                  
                  
                     
                        Agrilus planipennis Fairmaire er en skadegører, der er opført i del A, kapitel I, litra a), punkt 1.2, i bilag I til direktiv 2000/29/EF som en skadegører, der ikke vides at forekomme i Unionen.
                  
               
                     (2)
                  
                  
                     Der er ved bestemmelserne i del A, kapitel I, punkt 2.3, i bilag IV til direktiv 2000/29/EF fastsat særlige krav for at forhindre indslæbning og spredning i Unionen af skadegøreren Agrilus planipennis Fairmaire gennem træ med oprindelse i visse tredjelande.
                  
               
                     (3)
                  
                  
                     Det fremgår af oplysninger, som Europa-Kommissionen indsamlede under to kontrolbesøg i forbindelse med to audit i Canada og USA i 2018, at anvendelsen af de betingelser, der er fastsat i del A, kapitel I, punkt 2.3, litra b), i bilag IV til direktiv 2000/29/EF, ikke verificeres tilstrækkeligt før eksport.
                  
               
                     (4)
                  
                  
                     Indførsel til Unionen af træ af Fraxinus L., Juglans ailantifolia Carr., Juglans mandshurica Maxim., Ulmus davidiana Planch. og Pterocarya rhoifolia Siebold & Zucc. med oprindelse i Canada og USA i henhold til en officiel erklæring som omhandlet i nævnte litra b) bør derfor ikke tillades.
                  
               
                     (5)
                  
                  
                     Denne afgørelse bør udløbe den 30. juni 2020, således at del A, kapitel I, punkt 2.3, i bilag IV til direktiv 2000/29/EF kan tages op til fornyet overvejelse på grundlag af den videnskabelige og tekniske udvikling.
                  
               
                     (6)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Som en undtagelse fra bestemmelserne i del A, kapitel I, punkt 2.3, i bilag IV til direktiv 2000/29/EF tillades kun indførsel til Unionen af træ af Fraxinus L., Juglans ailantifolia Carr., Juglans mandshurica Maxim., Ulmus davidiana Planch. og Pterocarya rhoifolia Siebold & Zucc. med oprindelse i Canada og USA i henhold til officielle erklæringer som omhandlet i nævnte punkt 2.3, litra a) og c).
         
         
            Artikel 2
            Denne afgørelse udløber den 30. juni 2020.
         
         
            Artikel 3
            Denne afgørelse er rettet til medlemsstaterne.
         
         
            Udfærdiget i Bruxelles, den 10. december 2018.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EFT L 169 af 10.7.2000, s. 1.